b'\n_START_ARTICLE_\nP\xc3\xa1l Teleki\n_START_SECTION_\nPrima guvernare\n_START_PARAGRAPH_\n\xc3\x8en 25 iulie 1920 guvernatorul Mikl\xc3\xb3s Horthy l-a desemnat prim-ministru. \xc3\x8en afar\xc4\x83 de aceast\xc4\x83 func\xc8\x9bie, mai era \xc8\x99i ministru al minorit\xc4\x83\xc8\x9bilor. La 14 aprilie 1921, dup\xc4\x83 negocieri e\xc8\x99uate cu Carol al IV-lea, \xc8\x99i-a dat demisia.\n_START_SECTION_\nAcuza\xc8\x9biile de antisemitism\n_START_PARAGRAPH_\n\xc3\x8en 1920 Teleki a ini\xc8\x9biat 12 legi antievreie\xc8\x99ti, \xc3\xaencep\xc3\xa2nd cu \xe2\x80\x9enumerus clausus\xe2\x80\x9d (num\xc4\x83r limitat). \xc3\x8en 1928 Istv\xc3\xa1n Bethlen (pe atunci Bethlen era prim-ministru dup\xc4\x83 demisia lui Teleki din 1921) a vrut s\xc4\x83 modifice legile antievreie\xc8\x99ti, iar Teleki era foarte revoltat \xc8\x99i a f\xc4\x83cut tot ce sa poate pentru a se opune modific\xc4\x83rilor. \xc3\x8en 1939 Teleki a scris preambulul celei de-a doua legi antievreie\xc8\x99ti \xc8\x99i a planificat a treia lege antievreiasc\xc4\x83 \xc3\xaen 1940. El a \xc8\x99i semnat 52 de decrete antisemite, iar membrii guvernului s\xc4\x83u au pus emis alte 56 de decrete antievreie\xc8\x99ti. \xc3\x8en 1940, \xc3\xaen timpul guvern\xc4\x83rii sale, liderul nazist al Partidului Crucilor cu S\xc4\x83ge\xc8\x9bi, Ferenc Sz\xc3\xa1lasi, a fost amnistiat, iar astfel mi\xc8\x99carea nazist\xc4\x83 s-a \xc3\xaent\xc4\x83rit. \xc3\x8en octombrie 1940 a permis trecerea tancurilor germane prin Ungaria spre Rom\xc3\xa2nia._NEWLINE_La 5 noiembrie 1940 P\xc3\xa1l Teleki s-a \xc3\xaent\xc3\xa2lnit cu Adolf Hitler \xc3\xaen Germania \xc8\x99i a ridicat problema evreilor din Europa, propun\xc3\xa2ndu-i lui Hitler deportarea evreilor din Europa dup\xc4\x83 \xc3\xaencheierea r\xc4\x83zboiului. _NEWLINE_Documentul "Numerus Clausus" semnat de Horthy Istv\xc3\xa1n \xc8\x99i Teleki P\xc3\xa1l, pe data de 24 septembrie 1920.\n_START_SECTION_\nA doua guvernare\n_START_PARAGRAPH_\n\xc3\x8en 1938 Teleki a revenit \xc3\xaen politic\xc4\x83, mai \xc3\xaent\xc3\xa2i ca ministru al culturii. Teleki a fost unul dintre reprezentan\xc8\x9bii delega\xc8\x9biei Ungariei la Dictatul de la Viena._NEWLINE_Pe 12 decembrie 1940 a semnat la Belgrad tratatul de prietenie cu Iugoslavia. \xc3\x8entruc\xc3\xa2t pe 2 aprilie 1941 amiralul Miklos Horthy a permis ca trupele germane s\xc4\x83 treac\xc4\x83 prin Ungaria spre Iugoslavia, Teleki a considerat acest fapt drept o \xc3\xaenc\xc4\x83lcare a cuv\xc3\xa2ntului dat \xc8\x99i s-a sinucis \xc3\xaen ziua urm\xc4\x83toare.'